ฐานทัพเรือสงขลา

ฐานทัพเรือสงขลา (#เปลี่ยนทาง ย่อว่า: ฐท.สข.) หรือ ฐานทัพเรือสงขลา ทัพเรือภาคที่ 2 (ย่อว่า: ฐท.สข.ทรภ.2) เป็นฐานทัพเรือของกองทัพเรือไทยในพื้นที่อ่าวไทยตอนล่าง ขึ้นตรงต่อทัพเรือภาคที่ 2 ตั้งอยู่ในตำบลบ่อยาง อำเภอเมืองสงขลา จังหวัดสงขลา ผู้บัญชาการฐานทัพได้แก่ พลเรือตรี โชคชัย เรืองแจ่ม รองผู้บัญชาการฐานทัพ ได้แก่ นาวาเอก ไกรสิทธิ วาสนสิทธิ และ นาวาเอก กฤติวุฒิ ขำน้อย
ประวัติ.
กองทัพเรือตั้งแต่ก่อตั้งมานั้น มีแนวคิดที่จะตั้งฐานทัพเรือสำหรับปฏิบัติการในพื้นที่ภาคใต้ ทั้งฝั่งตะวันออกคือในอ่าวไทยและฝั่งตะวันตกคือทะเลอันดามัน สำหรับใช้ส่งกำลังบำรุงให้กับกองเรือของกองทัพเรือ จนในปี พ.ศ. 2500 ได้มีการกำหนดอัตราของฐานทัพเรือสงขลาขึ้นมาในกองทัพเรือ ซึ่งในขั้นแรกกำหนดให้เป็นเพียงสถานีทหารเรือ ต่อมาในปี พ.ศ. 2501 ได้มีการขอพื้นที่ราชพัสดุในอำเภอเมืองสงขลา จังหวัดสงขลา ในบริเวณของแหลมสนอ่อน ช่วงริมทะเลสาบสงขลา มีพื้นที่ประมาณ 13 ไร่สำหรับก่อสร้างสถานีทหารเรือสงขลา และเริ่มก่อสร้างในปี พ.ศ. 2509 จากนั้นได้รับการเพิ่มเติมพื้นที่สำหรับการขยายหน่วยขึ้นเป็นฐานทัพเรือ โดยมีทั้งพื้นที่ของราชพัสดุและหน่วยงานราชการอื่น ๆ ใกล้เคียงจนปัจจุบันมีเนื้อที่ประมาณ 1,000 ไร่
นอกจากนี้พื้นที่ของฐานทัพเรือแยกเป็นหลายผืนไม่ได้อยู่ติดกัน แต่จะต้องมีพื้นที่ส่วนใดส่วนหนึ่งของผืนนั้นติดต่อกับพื้นที่ทะเล ซึ่งส่วนแรกเป็นพื้นที่หลักคือที่ตั้งของกองบัญชาการฐานทัพเรือสงขลา ในขณะที่อีกพื้นที่หนึ่งอยู่บริเวณสนามบินสงขลา แบ่งเป็นสองส่วนคือส่วนที่ติดต่อกับถนน และส่วนที่ติดต่อกับทะเล โดยมีท่าอากาศยานสงขลาอยู่ตรงกลาง และเข้าดำเนินการในพื้นที่บริเวณท่าอากาศยานสงขลานี้ตั้งแต่ปี พ.ศ. 2511 มีพื้นที่ประมาณ 1,754,166.50 ตารางเมตร ถูกประกาศเป็นชุมชนพิเศษทหารเรือของเทศบาลนครสงขลาเมื่อวันที่ 22 สิงหาคม พ.ศ. 2546
สถานีทหารเรือสงขลาได้รับการยกฐานะขึ้นเป็นฐานทัพเรือสงขลาเมื่อวันที่ 12 ตุลาคม พ.ศ. 2538 และขึ้นตรงต่อทัพเรือภาคที่ 2 กองทัพเรือ และมีการปรับโครงสร้างของกองทัพเรืออีกครั้งเมื่อวันที่ 1 เมษายน พ.ศ. 2552 โดยจัดให้ฐานทัพเรือสงขลาเป็นหน่วยขึ้นตรงต่อทัพเรือภาคที่ 2 โดยฐานทัพเรือสงขลาได้ยึดเอาวันที่ก่อสร้างฐานทัพเรือสงขลา คือวันที่ 1 เมษายน พ.ศ. 2509 เป็นวันสถาปนาฐานทัพเรือสงขลา
ในปี พ.ศ. 2560 กองทัพเรือได้อนุมัติงบประมาณ 74,700,000 บาท ในการก่อสร้างอาคารกองบัญชาการฐานทัพเรือสงขลาหลังใหม่ เนื่องจากอาคารเดิมชำรุดทรุดโทรมจากการใช้งานมาอย่างยาวนาน ก่อสร้างในวันที่ 20 กุมภาพันธ์ พ.ศ. 2559 และแล้วเสร็จเมื่อวันที่ 2 สิงหาคม พ.ศ. 2559 โดยมีผู้บัญชาการทหารเรือ พลเรือเอก ณะ อารีนิจ เป็นประธานในการทำพิธีเปิดอาการเมื่อวันที่ 9 สิงหาคม พ.ศ. 2560
โครงสร้าง.
ฐานทัพเรือสงขลา ประกอบด้วยหน่วยงานภายในจำนวน 11 หน่วย ดังนี้
สายการขึ้นสมทบ.
ฐานทัพเรือสงขลา มีสายการขึ้นสมทบ ดังนี้
หน่วยประจำการ.
ฐานทัพเรือสงขลา ประกอบด้วยหน่วยปฏิบัติการประจำการ ดังนี้
ภารกิจ.
ฐานทัพเรือสงขลา มีภารกิจในการดำเนินงานเกี่ยวกับการฐานทัพ การป้องกันพื้นที่ การรักษาความสงบเรียบร้อยรวมไปถึงระเบียบวินัยของทหารและสารวัตรทหาร นอกจากนี้ยังรักษาความปลอดภัยของฐานที่ตั้งทางทหารของกองทัพเรือต่าง ๆ และพื้นที่ที่ได้รับการมอบหมายให้ป้องกัน ภารกิจในด้านการกิจการพลเรือน การควบคุมดูแลเรือพาณิชย์ การเรือนจำไปจนถึงการฝึกต่าง ๆ ตามที่ได้รับมอบหมายจากผู้บังคับบัญชา
นอกจากนี้ยังปฏิบัติงานตามการสั่งการของทัพเรือภาคที่ 2 ในการเป็นฐานทัพเรือหลักในการส่งกำลังออกปฏิบัติการให้ความช่วยเหลือประชาชนในน่านน้ำที่รับผิดชอบ
สิ่งอำนวยความสะดวก.
ฐานทัพเรือสงขลา ประกอบด้วยสิ่งอำนวยความสะดวก ดังนี้
ท่าเทียบเรือฐานทัพเรือสงขลา.
ท่าเทียบเรือฐานทัพเรือสงขลา มีท่าเทียบเรือจำนวน 1 ท่า ซึ่งเกิดจากท่าเดิม 2 ท่า มีขนาดความกว้าง 8.8 เมตร ยาว 86.90 เมตร และความกว้าง 12.5 เมตร ยาว 84 เมตร โดยเชื่อมต่อกันโดยส่วนเชื่อมมีความยาว 27 เมตร ทำให้ปัจจุบันมีความยาวท่าเทียบเรือรวม 198 เมตร มีหลักสำหรับผูกเรือจำนวน 3 หลัก ระยะห่างระหว่างหลักที่ 1 ถึงหลักที่ 3 ความยาวประมาณ 125 เมตร
สนามบินสงขลา.
ฐานทัพเรือสงขลา มีสนามบินในความดูแล 1 สถามบิน คือสนามบินสงขลา อยู่ในความดูแลของสถานีการบิน ฐานทัพเรือสงขลา มีทางวิ่งความยาว 1,510 เมตร กว้าง 45 เมตร พร้อมกับระบบสัญญาณไฟอำนวยความสะดวกและระบบเดินอากาศที่มีประสิทธิภาพ สามารถรองรับอากาศยานขนาดกลางลงมาซึ่งกองทัพเรือมีใช้ประจำการอยู่คือเครื่องแบบฟอกเกอร์ (เอฟ-27) หรือแบบเอฟโร่ของกองทัพอากาศ
โรงพยาบาลฐานทัพเรือสงขลา.
ฐานทัพเรือสงขลา มีโรงพยาบาลฐานทัพเรือสงขลา ทัพเรือภาคที่ 2 (รพ.ฐท.สข.ทรภ.2) ในความดูแลสำหรับให้บริการทางการแพทย์ด้านของการรักษาโรคทั่วไป ทันตกรรม แม่และเด็ก ให้บริการสำหรับข้าราชการ เจ้าหน้าที่ และประชาชนในพื้นที่ใกล้เคียงฐานทัพเรือ และสนับสนุนอุปกรณ์เวชภัณฑ์สำหรับกองเรือที่ปฏิบัติการในพื้นที่รับผิดชอบคือภาคใต้ตอนล่าง รวมถึงให้ความช่วยเหลือทางการแพทย์ทางเรือให้กับประชาชนตามการร้องขอ หากเหนือขีดความสามารถสามารถส่งต่อไปยังโรงพยาบาลที่มีศักยภาพสูงกว่าได้ด้วยรถพยาบาล รวมถึงรองรับการส่งกลับทางสายแพทย์กับกรมการแพทย์ทหารเรือ มีศักยภาพในการรองรับผู้ป่วยขนาด 15 เตียง รับผิดชอบในพื้นที่อ่าวไทยตอนล่าง ให้บริการ ดังนี้